2x2

2x2 (”kaksi kertaa kaksi”) on evankelista ja vapaamuurari
William Irvinen Rathmolyonissa,  Irlannissa lokakuussa 1897 perustama uskonnollinen liike.Dair Rioga Local History Group (2005). Mallon; Greaney (eds.). All in Good Faith: A History of Christianity in Enfield, Rathmolyon, Rathcore and Associated Areas. Ireland: Dair Rioga Local History Group and the Meath Leader under the NRDP Programme of the Department of Community, Rural and Gaeltacht Affairs / National Development Plan. s 323-327 

Sitä pidetään lahkona. Liikkeen alkuperä on protestanttinen, mutta se julistaa valtakirkkojen opetuksesta eroavaa sanomaansa. Liikkeen mukaan Jeesus ei ole Jumalan poika, vain Jumalan innoittama. Liike käyttää Kuningas Jaakon Raamattua. Liike väittää olleensa olemassa jo Jeesuksen ajoista lähtien. 2x2-liikkeeseen liitytään aikuiskasteen kautta.

 Historia 
Liikkeen perustanut William Irvine oli alkujaan Faith Mission -liikkeen lähetystyöntekijä, joka saapui Skotlannista Irlantiin.Warburton, T. Rennie (1969). Martin, David (ed.). "The Faith Mission: a Study in Interdenominationalism". A Sociological Yearbook of Religion in Britain. London, United Kingdom: SCM Press. 2. s pp. 82–83 

Liike alkoi levitä nopeasti, kun saarnaajat luopuivat kodistaan ja kiertelivät maailmaa. Vuonna 1904 joidenkin liikkeen jäsenten sallittiin jäädä kotiin: nämä olivat kiertelevien "työläisten" "ystäviä", joita valvoivat vanhemmat "päätyläiset" tai "valvojat".

Kun Irvine alkoi  puhua lopun ajan läheisyydestä ja hierarkian tarpeettomuudesta, valvojat tunsivat asemansa uhatuksi ja erottivat Irvinen 2x2:n jäsenyydestä vuonna 1914. Väitettiin, että Irvine vietti mukavaa elämää ja harrasti naissuhteita.Johnson, Benton (1995). "Christians in Hiding: The 'No Name' Sect". In Bromley, David G.; Neitz, Mary Jo; Goldman, Marion S. (eds.). Sex, Lies and Sanctity: Religion and Deviance in Contemporary North America. 5. s 49. Greenwich, Connecticut: JAI Press. 

Merkittävä evankelista Edward Cooney, jonka mukaan liikkeen jäseniä kutsuttiinkin joskus cooneyiiteiksi, erotettiin liikkeestä vuonna 1928 samoin siitä syystä, että tämä arvosteli valvojien valtaa ja leveää elämäntyyliä ja muita liikkeen piirteitä, joita piti poikkeamina liikkeen alkuperäisestä sanomasta. Cooneyiitit erkanivat 2x2-liikkeestä omaksi ryhmäkseen.

Tämän jälkeen 2x2-liikkeen näkyvyys väheni vuosikymmeniksi. Liikkeellä oli huippuakoinaan 1-4 miljoonaa jäsentä. Viime aikoina liike on saanut julkisuutta muun muassa kirjoja ja internet-sivuja julkaisemalla. 2x2-liike ilmaantui Suomeen 1924–1925. 

Liike on pienentynyt viime vuosikymmeninä. Sillä lienee Suomessa korkeintaan joitain kymmeniä jäseniä. 

 Nimitys 
2x2-liike ei käytä itsestään mitään nimitystä. Liikkeen sisällä käytetään monesti nimiä "Tie" ja "Totuus".  

Liikkeen virallisia nimiä esim Christian Conventions Yhdysvalloissa, Assemblies of Christians Kanadassa ja The Testimony of Jesus Yhdistyneessä kuningaskunnassa sekä Kristna i Sverige Ruotsissa. Näitä nimityksiä käyteään vain rekisteröitymisessä, jäsenet eivät niitä yleisesti käytä. 

Ulkopuoliset käyttävät liikkeestä nimiä "2x2", "Ystävät", "Ystävät ja työläiset", "Nimetön kirkko", "Nimettömät kristityt" , "Kulkurisaarnaajat" jne. 2x2-nimitystä alettiin käyttää ensi kertaa Kanadassa 20-luvulla.   

Nimitys 2x2 tulee siitä, että siihen kuluvat kulkevat pareittain kodista kotiin. Liikkeellä kun ei ole näkyviä kirkkorakennuksia. 

 Liikkeen toiminta 
Liike kieltää mm, päihteet, kiroilun, uhkapelin, tanssin, perinteisen kristillisen kirjallisuuden ja kristilliset tunnukset.

Liikkeen jäsenet jakautuvat valvojiin, työläisiin ja ystäviin tässä arvojärjestyksessä. Valvojat johtavat liikettä ja mm. keräävät rahaa liikkeen toimintaa varten. Ystävät lähinnä majoittavat liikkeen jäseniä, ja maksavat näiden kustannukset majoitusaikana.

 Kritiikkiä 
Jos liikkeen oppeja ei hyväksy tai ei elä liikkeen ohjeiden mukaan, joutuu karkotetuksi. Liikkeen jäsenet karttavat erotettuja. Liikkeessä on esiintynyt seksuaalista hyväksikäyttöä Pohjois-Amerikassa ja Uudessa Seelannissa. Suomessa näitä ei ole mainittu tapahtuneen. Liike piilottelee hyväksikäyttöä. Hyväksi käytettyjä halveksutaan liikkeen sisällä.

 Lähteet 

Luokka:Kristilliset liikkeet